Michael Tippett

I Sir Michael Kemp Tippett  (2 January 1905 – 8 January 1998) métung yang Ingles a compositor a síníkat kábang malilyári at kaybat ning kadwang Gérang Pangyátu. Anyang mabié ya, maralas pákiyantí dé king kayang kapanaun a i Benjamin Britten antimóng métung karéng mánimúnang compositor a Britanico ning kadwang púlung síglu. Kayábé ya karéng píkabaluan nang díling óbra ing  oratoriong A Child of Our Time, ing piezang pang-orquestang Fantasia Concertante on a Theme of Corelli, ampó ing operang The Midsummer Marriage.